CELEX: 52011XX0618(01)
Language: mt
Date: 2011-06-18 00:00:00
Title: Id-deċiżjoni Nru 165 tat- 18 ta' Marzu 2011 li tiftaħ proċedura għall-għoti ta' awtorizzazzjoni għat-tiftix u l-esplorazzjoni taż-żejt u l-gass naturali, riżorsi naturali ta' taħt l-art kif iddefinit fl-Artikolu 2(1)(3) tal-Att dwar ir-Riżorsi Naturali ta' Taħt l-Art, fil- “Blokk 3 Tsar Kaloyan” , li jinsab fil-provinċji ta' Ruse, Razgrad, Silistra, Shumen, Targovishte u Veliko Tarnovo, u li tħabbar li l-awtorizzazzjoni se tingħata abbażi ta' proċedura kompetittiva tal-offerti

18.6.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 178/22
            
         ID-DEĊIŻJONI Nru 165
   tat-18 ta' Marzu 2011
   li tiftaħ proċedura għall-għoti ta' awtorizzazzjoni għat-tiftix u l-esplorazzjoni taż-żejt u l-gass naturali, riżorsi naturali ta' taħt l-art kif iddefinit fl-Artikolu 2(1)(3) tal-Att dwar ir-Riżorsi Naturali ta' Taħt l-Art, fil-“Blokk 3 Tsar Kaloyan”, li jinsab fil-provinċji ta' Ruse, Razgrad, Silistra, Shumen, Targovishte u Veliko Tarnovo, u li tħabbar li l-awtorizzazzjoni se tingħata abbażi ta' proċedura kompetittiva tal-offerti
   2011/C 178/08
   IR-REPUBBLIKA TAL-BULGARIJA
   IL-KUNSILL TAL-MINISTRI
   Skont l-Artikoli 5(2), 7(2)(8), 42(1)(1) u 44(3) tal-Att dwar ir-Riżorsi Naturali ta' Taħt l-Art, u l-Artikoli 4(1)(1) u 16 tar-Regolament dwar it-twettiq tal-proċeduri tal-offerti għall-għoti tal-awtorizzazzjoni għat-tiftix u/jew l-esplorazzjoni ta', u għall-għoti ta’ konċessjonijiet għall-produzzjoni ta', riżorsi naturali ta' taħt l-art kif iddefinit fl-Att dwar ir-Riżorsi Naturali ta' Taħt l-Art, adottat mir-Riżoluzzjoni tal-Kunsill tal-Ministri Nru 231 tal-2010,
   IL-KUNSILL TAL-MINISTRI DDEĊIEDA LI:
   
               1.
            
            
               Għandha tinfetaħ proċedura għall-għoti tal-awtorizzazzjoni għat-tiftix u l-esplorazzjoni taż-żejt u l-gass naturali fil-“Blokk 3 Tsar Kaloyan”, li jinsab fil-provinċji ta' Ruse, Razgrad, Silistra, Shumen, Targovishte u Veliko Tarnovo, li jkopri erja b'superfiċje ta' 4 068 km2 u huwa ddefinit bil-koordinati 1 sa 8, kif speċifikat fl-Anness.
            
         
               2.
            
            
               L-awtorizzazzjoni msemmija fil-punt 1 għandha tingħata abbażi ta' proċedura kompetittiva tal-offerti.
            
         
               3.
            
            
               Il-perjodu ta' awtorizzazzjoni għat-tiftix u l-esplorazzjoni għandu jiġi ffissat għal ħames snin mid-data li fiha jidħol fis-seħħ il-ftehim dwar it-tiftix u l-esplorazzjoni, bi dritt li dan il-perjodu jiġi estiż skont l-Artikolu 31(3) tal-Att dwar ir-Riżorsi Naturali ta' Taħt l-Art.
            
         
               4.
            
            
               Id-data tal-iskadenza għax-xiri tal-fajl tal-offerti għandha tkun fil-17:00 tal-120 jum wara d-data tal-pubblikazzjoni ta’ din id-Deċiżjoni f’Il-Ġurnal Uffiċjali tal-Unjoni Ewropea.
            
         
               5.
            
            
               Id-data tal-iskadenza għat-tressiq tal-applikazzjonijiet għall-parteċipazzjoni fil-proċedura kompetittiva tal-offerti għandha tkun fil-17:00 tal-130 jum wara d-data tal-pubblikazzjoni ta’ din id-Deċiżjoni f’Il-Ġurnal Uffiċjali tal-Unjoni Ewropea.
            
         
               6.
            
            
               Id-data tal-iskadenza għat-tressiq tal-offerti li jikkonformaw mal-kundizzjonijiet tal-proċedura kompetittiva tal-offerti għandha tkun fil-17:00 tal-144 jum mid-data tal-pubblikazzjoni ta’ din id-Deċiżjoni f’Il-Ġurnal Uffiċjali tal-Unjoni Ewropea.
            
         
               7.
            
            
               L-offerenti ma għandhomx ikunu preżenti meta jiġu kkunsidrati l-offerti.
            
         
               8.
            
            
               Il-prezz tal-fajl tal-offerti għandu jiġi ffissat għal BGN 15 000. Il-fajl tal-offerti għandu jinxtara mill-Kamra Nru 813 fil-Ministeru tal-Ekonomija, l-Enerġija u t-Turiżmu fl-indirizz li ġej: ul. Triaditsa 8, Sofia, Bulgaria, sad-data tal-iskadenza speċifikata fil-punt 4.
            
         
               9.
            
            
               L-applikanti li jixtiequ jipparteċipaw fil-proċedura kompetittiva tal-offerti jridu jissodisfaw ir-rekwiżiti tal-Artikolu 23(1) tal-Att dwar ir-Riżorsi Naturali ta’ Taħt l-Art.
            
         
               10.
            
            
               L-offerti li jikkonformaw mal-kundizzjonijiet tal-proċedura kompetittiva tal-offerti għandhom jiġu evalwati abbażi tal-programmi ta’ ħidma proposti, ir-riżorsi ddedikati għall-ħarsien ambjentali, il-bonusijiet, it-taħriġ, u l-kapaċitajiet maniġerjali u finanzjarji, kif ipprovdut fil-fajl tal-offerti.
            
         
               11.
            
            
               Id-depożitu għall-parteċipazzjoni fil-proċedura kompetittiva tal-offerti għandu jiġi ffissat għal BGN 20 000, pagabbli sad-data tal-iskadenza speċifikata fil-punt 5 fil-kont bankarju tal-Ministeru tal-Ekonomija, l-Enerġija u t-Turiżmu indikat fil-fajl tal-offerti.
            
         
               12.
            
            
               Id-depożitu li jkun għamel l-offerent magħżul għandu jiġi rimburżat wara li jkun ġie ffirmat il-ftehim, u d-depożiti tal-offerenti l-oħrajn għandhom jiġu rimburżati fi żmien 14-il jum wara l-pubblikazzjoni fil-Gazzetta tal-Istat tad-deċiżjoni tal-Kunsill tal-Ministri dwar l-għoti tal-awtorizzazzjoni għat-tiftix u l-esplorazzjoni.
            
         
               13.
            
            
               L-applikazzjonijiet sabiex wieħed jipparteċipa fil-proċedura kompetittiva tal-offerti u l-offerti li jikkonformaw mal-kundizzjonijiet tal-proċedura kompetittiva tal-offerti għandhom jitressqu fir-Reġistru tal-Ministeru tal-Ekonomija, l-Enerġija u t-Turiżmu f'dan l-indirizz: ul. Triaditsa 8, Sofia, Bulgaria, bil-Bulgaru, skont ir-rekwiżiti tal-Artikolu 46 tal-Att dwar ir-Riżorsi Naturali ta’ Taħt l-Art.
            
         
               14.
            
            
               L-offerti għandhom ikunu konformi mar-rekwiżiti u l-kundizzjonijiet speċifikati fil-fajl tal-offerti.
            
         
               15.
            
            
               Il-proċedura kompetittiva tal-offerti għandha titwettaq anke fil-każ li jiġi aċċettat applikant wieħed biss biex jipparteċipa fiha.
            
         
               16.
            
            
               L-attivitajiet tal-esplorazzjoni minerali għandhom jitwettqu wara li l-awtorità kompetenti rilevanti tkun ivvalutat il-kompatibbiltà tal-pjanijiet annwali ta' ħidma għat-tiftix u l-esplorazzjoni skont ir-Regolament dwar il-kundizzjonijiet u l-proċeduri għall-valutazzjoni tal-kompatibbiltà tal-pjanijiet, il-programmi, il-proġetti u l-proposti tal-investiment bl-għanijiet li jiġu ppriżervati ż-żoni protetti, adottat bid-Digriet tal-Kunsill tal-Ministri Nru 201 tal-2007 (ippubblikat fil-Gazzetta tal-Istat Nru 73/2007; emendat bin-Nru 81/2010).
            
         
               17.
            
            
               Il-Ministru tal-Ekonomija, l-Enerġija u t-Turiżmu huwa awtorizzat:
               
                           17.1.
                        
                        
                           jibgħat din id-Deċiżjoni għall-pubblikazzjoni f'Il-Ġurnal Uffiċjali tal-Unjoni Ewropea u fil-Gazzetta tal-Istat;
                        
                     
                           17.2.
                        
                        
                           jorganizza u jwettaq il-proċedura tal-offerti.
                        
                     
         
               18.
            
            
               L-appelli kontra din id-Deċiżjoni jistgħu jiġu indirizzati lill-Qorti Amministrattiva Suprema fi żmien 14-il jum wara l-pubblikazzjoni tagħha f’Il-Ġurnal Uffiċjali tal-Unjoni Ewropea.
            
         
      
         
            Il-Prim Ministru
         
         Boyko BORISOV
      
      
         
            Għas-Segretarju Ġenerali tal-Kunsill tal-Ministri
         
         Veselin DAKOV
      
   
   
      ANNESS
      
         LISTA TA' KOORDINATI
      
      Sistema ta' koordinati WGS 84
      
                  Nru
               
               
                  Lonġitudni
               
               
                  Latitudni
               
            
                  1
               
               
                  26.0000
               
               
                  43.7653
               
            
                  2
               
               
                  27.0000
               
               
                  43.7653
               
            
                  3
               
               
                  27.0114
               
               
                  43.2995
               
            
                  4
               
               
                  26.7651
               
               
                  43.2996
               
            
                  5
               
               
                  26.7649
               
               
                  43.3670
               
            
                  6
               
               
                  26.5180
               
               
                  43.3660
               
            
                  7
               
               
                  26.5179
               
               
                  43.2992
               
            
                  8
               
               
                  26.0000
               
               
                  43.2964